കരിപ്പൂരില് വന് സ്വര്ണവേട്ട ആറ് യാത്രികരില് നിന്നായി അഞ്ചര കിലോ സ്വര്ണം പിടികൂടി സ്വര്ണം കടത്താന് ശ്രമിച്ചത് ചപ്പാത്തിക്കല്ലില് ഒളിപ്പിച്ച് മലപ്പുറം : കരിപ്പൂര് വിമാനത്താവളത്തില് വന് സ്വര്ണ വേട്ട. കോടികള് വിലമതിക്കുന്ന സ്വര്ണം പിടികൂടി. സംഭവത്തില് ആറ് യാത്രക്കാരെ എയര് കസ്റ്റംസ് ഇന്റലിജന്സ് കസ്റ്റഡിയില് എടുത്തു. 5.25 കിലോ സ്വര്ണമാണ് ആറ് പേരില് നിന്നായി പിടികൂടിയത്. പിടിച്ചെടുത്ത സ്വര്ണത്തിന് രണ്ടരക്കോടി രൂപ വിലവരും. കസ്റ്റഡിയിലെടുത്തവരെ അധികൃതര് ചോദ്യം ചെയ്തുവരികയാണ്. കസ്റ്റഡിയില് എടുത്തവരില് ഒരു സ്ത്രീയും ഉള്പ്പെടുന്നു. രാജ്യാന്തര സ്വര്ണക്കടത്ത് സംഘത്തിലെ കണ്ണികളാണ് ഇവരെന്നാണ് സംശയിക്കുന്നത്. കഴിഞ്ഞ ദിവസവും വിമാനത്താവളം വഴി കടത്താന് ശ്രമിച്ച സ്വര്ണം അധികൃതര് പിടികൂടിയിരുന്നു. ചപ്പാത്തിക്കല്ലില് ഒളിപ്പിച്ച് കടത്താന് ശ്രമിച്ച സ്വര്ണമാണ് പിടികൂടിയത്. Stories you may Like